Túrakód: G\_Eper-5,1 / Táv.: 5,1 km / Frissítve: 2023-09-24

Túranév: Gyalog Eperjes körül\_5,1

Leírás:

Teljesítménytúránk **5 résztáv**ból áll.   
Teljesítése **6 ellenőrzőpont**-igazolást igényel.

Rajtja és célja ugyanott van: **Eperjes, Rajt-Cél** (DA092INF) /   
Eper\_R-C / N46 42.429 E20 33.684.

*(A túra navigációjának elsődleges anyaga a letölthető nyomvonal. A leírás nem helyettesíti a nyomvonal használatát, csupán kiegészíti azt.)*

***1. résztáv:****/* *Eperjes, Rajt-Cél (DA092INF) - Eperjes, Állatsimogató /*  
A rajt QR-kód beolvasását követően É-ÉNY-ra, a Király-tó irányába induljunk a járdán.

A harmadik kereszteződés elérése előtt keljünk át az úttesten, közben elsőbbséget biztosítva az ott közlekedőknek. A kis gyaloghídon keresztül jutunk az Állatsimogató területére, mely a település egyik büszkesége. Láthatunk itt szürkemarhát, mangalicát és rackákat is.

Az ellenőrzőpont *(****Eper\_02****)* a terület É-i, Király-tó felöli részén a gémeskút oszlopának D-DK-i oldalán található.

*(Eper-02 koordinátái: N46 42.652 E20 33.522)*

***2. résztáv:*** */* *Eperjes, Állatsimogató - Eperjes ÉK*/  
Kódkezelést követően K-i irányba haladjunk tovább a horgásztótól távolodva, jobb oldalunkon a lakóházakkal a Békési utcán. *(A nyomvonal az út jobb szélén fut, de a járdán is haladhatunk.)*

Az ellenőrzőpontot *(****Eper\_05****)* az utolsó utcát követően *(Alkotmány u.)* találjuk a nyomvonal jobbra *(D)* fordulását megelőzően az út szélén, egy akácfán.

*(Eper\_05 koordinátái: N46 42.705 E20 33.949)*

***3. résztáv:*** */* *Eperjes ÉK - Eperjes DK /*Csekkolást követően forduljunk jobbra *(D)* a nyomvonal mentén a földútra. Ez eleinte füvesebb, később kijártabb lesz. A tábla *(****Eper\_06****)* balról *(K)* lesz a második jobboldali kiágazás előtt a fasor egy akácfáján.

*(Eper\_06 koordinátái: N46 42.286 E20 34.098)*

***4. résztáv:*** */ Eperjes DK - Eperjes DNY /*Pontigazolást követően jobbra *(NY)* folytatódik a túra, mezőgazdasági területek között. Mielőtt elérjük a 4403-as utat - amelyen a kék sávjelzés is fut - elhaladunk a focipálya mellett. Az „aszfaltcsíkra” érve balra *(D-DK)*, majd 70 m-rel odébb jobbra *(NY)* haladjunk, immár ismét földúton. **Eper\_07**-es ellenőrzőpont jobbról *(É-ÉNY)* a földutas kiágazás után, a kereszteződés előtt található.

*(Eper\_07 koordinátái: N46 42.155 E20 33.263)*

***5. résztáv:*** */ Eperjes DNY - Eperjes ÉNY /*  
Kódolvasást követően a kereszteződésben jobbra, É-ÉNY felé halad a túra. Az utolsó terepi pont *(****Eper\_08****)* a 4403-as út elérése előtt balról *(NY-DNY)* találjuk a fasorban, egy akácfán.

*(Eper\_08 koordinátái: N46 42.578 E20 33.038)*

***6. résztáv:*** */ Eperjes ÉNY - Eperjes, Petőfi-Ady sarok /*  
Ellenőrzőpont beigazolását követően a műúton jobbra *(K-ÉK)* haladjunk. A település szélén az első utcába *(Szabadság u.)* térjünk be. A keresett QR-kód tábla *(****Eper\_09****)* a szilárd burkolatú utcák kereszteződése *(Szabadság u., Ady Endre u., Petőfi u.)* ÉNY-i szegletében a fa „A” villanypóznán található.

*(Eper\_09 koordinátái: N46 42.392 E20 33.523)*

***7. résztáv:****/ Eperjes, Petőfi-Ady sarok - Eperjes, Rajt-Cél (DA092INF)/*  
Balra fordulva az úttesten *(a nyomvonal itt fut)* vagy a járdán tudunk visszatérni a túra Rajt-Cél pontjához *(****Eper\_R-C****)*, mely a keresztező út túlsó oldalán található. Ellenőrzőpont igazolás megérkezést követően is szükséges!

*(Eper\_R-C koordinátái: N46 42.429 E20 33.684)*

Feldolgozták: Grecsó Erzsébet, (VZs).jpg

*Tapasztalataidat, élményeidet őrömmel fogadjuk!   
(Fotó és videó anyagokat is várunk.)*